Pihlavan kirkko

Pihlavan kirkko on Pihlavan kaupunginosassa, Meri-Porin alueella, Porin kaupungissa sijaitseva kirkko. Kirkko on Meri-Porin seurakunnan käytössä. Sen on suunnitellut arkkitehti Olaf Küttner, ja rakennus on valmistunut vuonna 1957. Peruskorjattu se on viimeksi vuonna 1993. Kirkon kirkkosaliin mahtuu 200 ihmistä. Kirkkosalin lisäksi kirkossa on 70-paikkainen seurakuntasali. Kirkossa on myös mekaaniset urut, jotka ovat 11-äänikertaiset. Aiheesta muualla Meri-Porin seurakunta (Arkistoitu – Internet Archive) Pihlavan kirkko Pori-tiedossa (poritieto.com)